CELEX: 31989R1015
Language: el
Date: 1989-04-18 00:00:00
Title: Κανονισμός (ΕΟΚ) αριθ. 1015/89 της Επιτροπής της 18ης Απριλίου 1989 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 4), καταγωγής Ινδονησίας

Avis juridique important

|

31989R1015

Κανονισμός (ΕΟΚ) αριθ. 1015/89 της Επιτροπής της 18ης Απριλίου 1989 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 4), καταγωγής Ινδονησίας  

Επίσημη Εφημερίδα αριθ. L 109 της 20/04/1989 σ. 0012 - 0013

***** ΚΑΝΟΝΙΣΜΟΣ (ΕΟΚ) αριθ. 1015/89 ΤΗΣ ΕΠΙΤΡΟΠΗΣ  της 18ης Απριλίου 1989  περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 4), καταγωγής Ινδονησίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 718/89 (2), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 4136/86 καθορίζονται οι όροι θεσπίσεως ποσοστικών περιορισμών· ότι οι εισαγωγές στην Κοινότητα ορισμένων κλωστοϋφαντουργικών προϊόντων κατηγορίας 4, καταγωγής Ινδονησίας, τα οποία περιλαμβάνονται στο παράρτημα, έχουν υπερβεί το επιπεδο που προβλέπεται στην παράγραφο 2 του εν λόγω άρθρου 11·  ότι, σύμφωνα με τις διατάξεις του άρθρου 11 παράγραφος 5 του κανονισμού (ΕΟΚ) αριθ. 4136/86 κοινοποιήθηκε στην Ινδονησία, στις 23 Νοεμβρίου 1988, αίτηση διαβουλεύσεων· ότι, εν αναμονή αμοιβαίας αποδεκτής λύσης, οι εισαγωγές στην Κοινότητα υπήχθησαν σε προσωρινό ποσοτικό όριο για την περίοδο από τις 23 Νοεμβρίου 1988 έως τις 22 Φεβρουαρίου 1989 με τον κανονισμό (ΕΟΚ) αριθ. 3814/88 της Επιτροπής (3)·  ότι, σαν αποτέλεσμα αυτών των διαβουλεύσεων, συμφωνήθηκε να υπαχθούν τα εν λόγω κλωστοϋφαντουργικά προϊόντα σε ποσοτικούς, περιορισμούς για την περίοδο από τις 23 Νοεμβρίου έως 31 Δεκεμβρίου 1988 και για τα έτη 1988 έως 1991·  ότι, σύμφωνα με τους όρους της παραγράφου 13 του άρθρου 11 του κανονισμού (ΕΟΚ) αριθ. 4136/88, η τήρηση του ποσοτικού ορίου εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του εν λόγω κανονισμού·  ότι τα εν λόγω προϊόντα, τα οποία έχουν εξαχθεί από την Ινδονησία μεταξύ 23ης Νοεμβρίου και 31ης Δεκεμβρίου 1988, πρέπει να αφαιρεθούν από το καθορισθέν ποσοτικό όριο για την περίοδο από τις 23 Νοεμβρίου έως τις 31 Δεκεμβρίου 1988·  ότι το ποσοτικό αυτό όριο δεν εμποδίζει την εισαγωγή των προϊόντων που καλύπτονται από το όριο αυτό και τα οποία αποστέλλονται από την Ινδονησία προς την Κοινότητα πριν από την ημερομηνία ενάρξεως ισχύος του κανονισμού (ΕΟΚ) αριθ. 3814/88·  ότι τα μέτρα που προβλέπονται στον παρόντα κανονισμό εναι σύμφωνα με τη γνώμη της Επιτροπής Κλωστοϋφαντουργικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στην Κοινότητα των προϊόντων καταγωγής Ινδονησίας, της κατηγορίας που περιλαμβάνεται στο παράρτημα, υπόκεινται στα προσωρινά ποσοτικά όρια που προβλέπονται στο παράρτημα αυτό, υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ινδονησία προς την Κοινότητα προ της ημερομηνίας ενάρξεως ισχύος του κανονισμού (ΕΟΚ) αριθ. 3814/88 και τα οποία δεν έχουν τεθεί ακόμα σε ελεύθερη κυκλοφορία, πραγματοποιείται με την επιφύλαξη προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αναφέρονται στο άρθρο 1 που αποστέλλονται από την Ινδονησία προς την Κοινότητα κατά την περίοδο ισχύος του κανονισμού (ΕΟΚ) αριθ. 3814/88, καθώς και μετά την έναρξη ισχύος του παρόντος κανονισμού, υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 4136/86.  3. Όλες οι ποσότητες των προϊόντων που αποστέλλονται από την Ινδονησία από τις 23 Νοεμβρίου 1988 και τίθενται σε ελεύθερη κυκλοφορία, αφαιρούνται από τα καθορισθέντα ποσοστικά όρια για την περίοδο από τις 23 Νοεμβρίου έως τις 31 Δεκεμβρίου 1988. Εντούτοις, τα ποσοτικά αυτά όρια δεν εμποδίζουν την εισαγωγή των καλυπτόμενων προϊόντων, τα οποία όμως έχουν αποσταλεί από την Ινδονησία πριν από την ημερομηνία ενάρξεως ισχύος του κανονισμού (ΕΟΚ) αριθ. 3814/88, καθώς και κατά τη διάρκεια της περιόδου μεταξύ της 23ης Φεβρουαρίου 1989 και την ημερομηνία έναρξης ισχύος του παρόντος κανονισμού.  Άρθρο 3  Ο παρών κανονισμός αρχίζει να ισχύει την ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ισχύει έως τις 31 Δεκεμβρίου 1991.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Απριλίου 1989.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 387 της 31. 12. 1986, σ. 1.  (2) ΕΕ αριθ. L 79 της 22. 3. 1989, σ. 6.  (3) ΕΕ αριθ. L 337 της 8. 12. 1988, σ. 11.  ΠΑΡΑΡΤΗΜΑ  1.2.3.4.5.6.7,9 //  //  //  //  //  //  //  // Κατη-  γορία   // Κωδικός ΣΟ   // Περιγραφή εμπορευμάτων   // Τρίτες  χώρες   // Κράτη  μέλη   // Μονά-  δες   // Ποσοτικά όρια από 23 Νοεμβρίου  έως τις 31 Δεκεμβρίου 1988 (1)   //  //  //  //  //  //  //  // 4   // 6105 10 00  6105 20 10  6105 20 90  6105 90 10  6109 10 00  6109 90 10  6109 90 30  6110 20 10  6110 30 10   // Πουκάμισα, πουκαμισάκια, τι-σερτ, σου-πουλ (άλλα από τα από μαλλί ή τρίχες εκλεκτής ποιότητας) φανέλες και παρόμοια είδη πλεκτά   // Ινδονησία   // 1 000  τεμάχια   // D F I BNL UK IRL DK GR ES PT ΕΟΚ   // 365  254  197  405  294  3  20  6  28  6  1 578  //  //  //  //  //  //  //  //  //  //  //  //  //  // Ποσοτικά όρια από 1ης Ιανουαρίου  έως τις 31 Δεκεμβρίου  1.2.3.4.5.6.7.8.9 //  //  //  //  //  //  // 1989 (2)   // 1990   // 1991   //   //   //   // Ινδονησία   // 1 000  τεμάχια   // D F I BNL UK IRL DK GR ES PT ΕΟΚ   // 6 601  3 880  3 213  5 724  4 608  77  591  53  700  53  25 500   // 6 776  4 040  3 482  5 849  4 800  92  616  68  729  68  26 520   // 6 952  4 230  3 715  5 956  5 023  108  641  85  786  85  27 581   //    //   //   //   //   //   //   //   //  (1) Επιπλέον, στο ποσοτικό όριο για την περίοδο από τις 23 Νοεμβρίου έως τις 31 Δεκεμβρίου 1988 μπορεί να εισαχθεί στην Κοινότητα πρόσθετη ποσότητα 2 145 000 τεμαχίων η οποία κατανέμεται μεταξύ των κρατών μελών ως εξής:  (1 000 τεμάχια) 1.2.3.4.5.6.7.8.9.10.11 //  //  //  //  //  //  //  //  //  //  / /  //   ΕΟΚ   // D   // F   // I   // BNL   // UK   // IRL  // DK   // GR   // ES   // PT   //    //   //   //   //   //  //   //   //   //   //   // 2 145   // 497   // 346   // 268  // 551   // 399   // 4   // 28   // 7   // 38   // 7   //  //   //   //   //   //   //   //   //   //   //  Οι ποσότητες αυτές αφαιρούνται από τα ποσοτικά όρια για το έτος 1989.  (2) Κάθε ποσότητα των προϊόντων της κατηγορίας 4 που απεστάλθηκε από την Ινδονησία μεταξύ τις 23 Νοεμβρίου και τις 31 Δεκεμβρίου και που ξεπερνάει το κοινοτικό όριο των 3 723 000 τεμαχίων που προβλέπεται στον κανονισμό (ΕΟΚ) αριθ. 3814/88 για την περίοδο από τις 23 Νοεμβρίου έως τις 22 Φεβρουαρίου 1989, πρέπει να καλύπτεται από άδεια εξαγωγής που έχει εκδοθεί εκ των υστέρων από τις αρχές της Ινδονησίας και αφαιρείται από το ποσοτικό όριο για το έτος 1989.